KLASA: 112-01/21-01/1

URBROJ: 2196/01-3-21-3

Vukovar, 5. siječnja 2021.

Temeljem članaka 20.-22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18 i 112/19, dalje: Zakon), Povjerenstvo za provedbu Oglasa za prijam u službu službenika/ce na određeno vrijeme (do povratka duže odsutne službenice-rodiljni dopust), uz probni rad u trajanju od 2 (dva) mjeseca, na radno mjesto Administrativni tajnik za poslove društvenih djelatnosti u Gradu Vukovaru, Upravnom odjelu za kulturu, obrazovanje, sport, branitelje, socijalnu politiku i civilno društvo, daje slijedeću

 **O B A V I J E S T I U P U T U**

prijaviteljima na Oglas za prijam u službu službenika/ce na određeno vrijeme radi zamjene

duže odsutne službenice, uz probni rad od 2 (dva) mjeseca, na radno mjesto-

Administrativni tajnik za poslove društvenih djelatnosti

1. OBJAVA OGLASA

Pročelnik Upravnog odjela za kulturu, obrazovanje, sport, branitelje, socijalnu politiku i civilno društvo raspisao je Oglas za prijam u službu službenika/ce, na određeno vrijeme, do povratka duže odsutne službenice (rodiljni dopust), uz probni rad od 2 (dva) mjeseca, u Grad Vukovar, Upravni odjel za kulturu, obrazovanje, sport, branitelje, socijalnu politiku i civilno društvo, na radno mjesto Administrativni tajnik za poslove društvenih djelatnosti, 1 izvršitelj/ica (u daljnjem tekstu: Oglas).

Oglas je objavljen putem Hrvatskog zavoda za zapošljavanje, Područnog ureda u Vukovaru, dana 5. siječnja 2021. te na oglasnoj ploči i web stranicama Grada Vukovara (ww. Vukovar.hr).

Rok za podnošenje prijava je 8 (osam) dana od dana objave Oglasa, tako da istječe s danom 13. siječnja 2021.

1. OPIS POSLOVA I PODACI O PLAĆI

**Opis poslova radnog mjesta:**

-briga o tehničkim uvjetima rada upravnog odjela,

-daktilografski poslovi,

-pomoćni poslovi organizacije društvenih događaja i manifestacija iz nadležnosti upravnog odjela,

-vođenje očevidnika pristiglih i odaslanih akata, prijem stranaka pročelnika upravnog odjela,

-drugi srodni poslovi po nalogu pročelnika upravnog odjela.

**Podaci o plaći:**

Koeficijent složenosti poslova radnog mjesta 2,25 uz osnovicu za izračun plaće u iznosu od 2.732,60 kn bruto. Plaću čini umnožak koeficijenta složenosti poslova radnog mjesta i osnovice za izračun plaće uvećan za 0,5% za svaku navedenu godinu radnog staža.

1. PROVEDBA POSTUPKA I NAČIN TESTIRANJA
2. Oglas provodi Povjerenstvo za provedbu Oglasa, koje obavlja slijedeće poslove:

-utvrđuje koje su prijave na Oglas pravodobne i potpune,

-utvrđuje listu kandidata prijavljenih na Oglas koji ispunjavaju formalne uvjete propisane Oglasom,

-kandidate s liste poziva na prethodnu provjeru znanja i sposobnosti, provodi postupak provjere znanja i sposobnosti,

-podnosi izvješće o provedenom postupku, uz koje prilaže rang listu kandidata s obzirom na rezultate provjere znanja i sposobnosti.

1. Prijave kandidata koje se ne upućuju u daljnji postupak:

Ukoliko je prijava na Oglas nepravodobna (podnesena nakon isteka roka za podnošenje prijave) i/ili nepotpuna (ne sadrži svu potrebnu dokumentaciju), ista se neće razmatrati, a podnositelj/ica takve prijave kao i prijavitelj/ica koji ne ispunjava formalne uvjete iz Oglasa ne smatra se kandidatom prijavljenim na Oglas.

Prijavitelju/ici na Oglas koji/a nije podnio/jela pravodobnu i potpunu prijavu ili ne ispunjava formalne uvjete iz Oglasa dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na Oglas. Protiv navedene obavijesti ne može se uložiti pravni lijek.

1. Provjera znanja i sposobnosti kandidata/kinja:

Prethodnoj provjeri znanja i sposobnosti kandidata/kinja mogu pristupiti samo kandidati/kinje koje ispunjavaju formalne uvjete iz Oglasa. Navedeni kandidati/kinje bit će pozvani na provjeru.

Za kandidata/kinju koji ne pristupi provjeri znanja i sposobnosti smatrat će se da je odustao od prijave na Oglas.

Prethodna provjera znanja i sposobnosti kandidata/kinja obavlja se putem pisanog testiranja i intervjua.

1. PRAVILA TESTIRANJA
2. Po dolasku na provjeru znanja od kandidata/kinja će biti zatražena na uvid odgovarajuća identifikacijska isprava radi utvrđivanja identiteta. Kandidati/kinje koji ne mogu dokazati identitet, kao i osobe za koje se utvrdi da nisu podnijele pravodobnu i potpunu prijavu na Oglas neće moći pristupiti testiranju.
3. Za kandidata/kinju koji ne pristupi testiranju smatrat će se da je odustao od prijave na Oglas.
4. Po utvrđivanju identiteta kandidatima/kinjama će biti podijeljen pisani test provjere znanja.
5. Pisana provjera znanja traje 60 minuta.
6. Kandidati su dužni pridržavati se utvrđenog vremena za testiranje i rasporeda testiranja.
7. Za vrijeme provjere znanja i sposobnosti u prostoriji gdje se obavlja testiranje nije dopušteno:

-koristiti se literaturom odnosno bilješkama,

-koristiti mobitel ili druga komunikacijska sredstva i uređaje,

-napuštati prostoriju u kojoj se odvija provjera znanja i sposobnosti,

-razgovarati s ostalim kandidatima/kinjama odnosno na bilo koji način remetiti mir u prostoriji.

 7. Kandidati/kinje koji/e se ponašaju neprimjereno i/ili koji prekrše gore navedena

pravila testiranja bit će udaljeni s provjere znanja. Njihov rezultat neće se

 uzeti u razmatranje i smatrat će se da su povukli prijavu na Oglas.

1. Za svaki dio provjere znanja i sposobnosti kandidata/kinja dodjeljuje se od 1 do 10 bodova. Intervju se provodi samo s kandidatima koji su ostvarili najmanje 50% bodova iz pisanog dijela provjere znanja.
2. Kandidati/kinje koji/e su ostvarili minimalno 50 % bodova iz pisanog dijela provjere znanja i sposobnosti Povjerenstvo za provedbu Oglasa poziva da pristupe razgovoru (intervjuu) kojim se utvrđuju interesi, profesionalni ciljevi i motivacija za rad u upravnom odjelu. Rezultati intervjua boduju se od 1 do 10.
3. Nakon provedene provjere znanja i sposobnosti (pisanog testiranja i intervjua), Povjerenstvo za provedbu Oglasa utvrđuje Rang listu kandidata/kinja prema ukupnom broju bodova ostvarenih na pisanom testiranju i intervjuu.
4. Povjerenstvo izrađuje, i uz ranije utvrđenu Rang listu kandidata/kinja podnosi pročelniku Izvješće o provedenom postupku provjere znanja i sposobnosti, potpisano od strane svih članova Povjerenstva.
5. Pročelnik donosi rješenje o prijemu u službu kandidata/kinje. Rješenje se dostavlja svim kandidatima/kinjama prijavljenim na Oglas. Protiv rješenja o prijmu u službu kandidat koji nije primljen može izjaviti žalbu gradonačelniku Grada Vukovara u roku od 15 dana od dana dostave rješenja.
6. Kandidat/kinja, kojeg/u se nakon prethodne provjere znanja i sposobnosti uputi na provjeru zdravstvene sposobnosti mora dostaviti uvjerenje o zdravstvenoj sposobnosti u roku od 8 (osam) dana, a prije donošenja rješenja o prijmu u službu.
7. Poziv na testiranje bit će objavljen na oglasnoj ploči i web stranici Grada Vukovara najkasnije 5 (pet) dana prije testiranja.
8. PODRUČJA PROVJERE (PISANOG TESTIRANJA)

Prethodna provjera znanja i sposobnosti kandidata/kinja obuhvaća pisano testiranje i razgovor (intervju). Za svaki dio provjere znanja kandidata/kinjama dodjeljuje se broj bodova od 1 do 10.

1. Pisano testiranje se sastoji od provjere poznavanja osnova ustavnog ustrojstva Republike Hrvatske, osnova poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara, poznavanje upravnog postupka te provjere znanja, sposobnosti i vještina bitnih za obavljanje poslova radnog mjesta.
2. U razgovoru (intervjuu) s Povjerenstvom za provedbu Oglasa utvrđuju se interesi, profesionalni ciljevi i motivacija za rad u upravnom odjelu. Intervju se provodi samo s kandidatima koji su ostvarili najmanje 50 % bodova iz pisanog dijela provjere.

**Pravni izvori za provjeru znanja kandidata/kinja:**

1. **Ustav Republike Hrvatske („Narodne novine“, broj 56/90, 135/97, 08/98. 113/00, 124/00, 28/01, 41/01, 55/01, 76/10, 85/10 i 05/14)**
2. **Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19)**
3. **Zakon o općem upravnom postupku („Narodne novine“, broj 47/09)**
4. **Uredba o uredskom poslovanju („Narodne novine“, broj 7/09)**
5. **Statut Grada Vukovara („Službeni vjesnik“ Grada Vukovara, broj 4/09, 7/11, 4/12, 7/13, 7/15, 1/18, 2/18-pročišćeni tekst, 07/19-Odluka USRH i 13/20).**
6. OSTALE UPUTE I INFORMACIJE

Tekst Oglasa dostupan je ispod ove objave.

Rok za podnošenje prijava na Oglas je 8 (osam) dana od dana objave Oglasa kod Hrvatskog zavoda za zapošljavanje, Područni ured u Vukovaru te je stoga posljednji dan za podnošenje prijava na Oglas, 13. siječnja 2021.

Prijave se predaju predajom na pošti (preporučeno) ili neposredno u pisarnici Grada Vukovara (na postavljeno mjesto za odlaganje pismena, kod portira).

Vrijeme održavanja prethodne provjere znanja i sposobnosti kandidata bit će objavljeno na oglasnoj ploči i web stranicama Grada Vukovara, najkasnije 5 (pet) dana prije održavanja provjere.

Molimo podnositelje da prijavi prilože sve isprave navedene u Oglasu. Nedostatak samo jedne isprave isključuje podnositelja/icu iz statusa kandidata/kinje. Naknadna nadopuna prijave moguća je samo u roku predviđenom za prijavu na Oglas.

Kandidat/kinja može tijekom oglasnog postupka pisanim putem odustati od prijave.

 Predsjednik Povjerenstva za provedbu Oglasa

 Josip Paloš, mag.iur.